Spider-Man: Homecoming Dilabel Antara Filem Terbaik Marvel
Kerjasama diantara Sony Pictures dan Marvel Studio nyata berbaloi apabila filem solo Spider-Man menerima reaksi positif dari pengkritik filem selepas tayangan premiernya berlangsung pada 28 Jun yang lalu bertempat di TLC Chinese Theater, California. Filem arahan Jon Watts mendapat rating 92% dilaman rating filem Rottentomatoes dan juga IMDb dengan rating yang diterima sebanyak 8.5/10. Filem dengan kos pengambaran $175 juta Dolar itu merupakan penampilan kedua Spider-Man dalam dunia Marvel Cinematic Universe (MCU) selepas Captain America: Civil War. Menurut laman web CBR.Com, Spider-Man: Homecoming digambarkan sebagai sebuah filem superhero yang penuh dengan kejutan dan salah sebuah filem terbaik Marvel. Marvel Studio dan Sony menjangkakan filem ini mampu mengaut $100 juta dolar pada minggu pembukaan pada awal bulan Julai nanti dengan Sony akan mengaut 100% keuntungan hasil dari tayangan filem manakala Marvel akan mendapat keuntungan dari penjualan cenderahati dan juga patung. Spider-Man: Homecoming yang dibintangi oleh Tom Holland, Michael Keaton, Robert Downey Jr. dan beberapa pelakon lain akan menemui penonton di Malaysia pada 6 Julai ini.